CELEX: 31983R1821
Language: el
Date: 1983-06-30 00:00:00
Title: Κανονισμός (ΕΟΚ) αριθ. 1821/83 του Συμβουλίου της 30ής Ιουνίου 1983 για την τροποποίηση του κανονισμού (ΕΟΚ) αριθ. 1456/82 και για τον καθορισμό, για την περίοδο εμπορίας 1983/84, του ύψους της ενισχύσεως για τον σκληρό σίτο

Avis juridique important

|

31983R1821

Κανονισμός (ΕΟΚ) αριθ. 1821/83 του Συμβουλίου της 30ής Ιουνίου 1983 για την τροποποίηση του κανονισμού (ΕΟΚ) αριθ. 1456/82 και για τον καθορισμό, για την περίοδο εμπορίας 1983/84, του ύψους της ενισχύσεως για τον σκληρό σίτο  

Επίσημη Εφημερίδα αριθ. L 180 της 05/07/1983 σ. 0004 - 0005

***** ΚΑΝΟΝΙΣΜΟΣ (ΕΟΚ) αριθ. 1821/83 ΤΟΥ ΣΥΜΒΟΥΛΙΟΥ  της 30ής Ιουνίου 1983  για την τροποποίηση του κανονισμού (ΕΟΚ) αριθ. 1456/82 και για τον καθορισμό, για την περίοδο εμπορίας 1983/84, του ύψους της ενισχύσεως για τον σκληρό σίτο  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 10 παράγραφος 3,  την πράξη προσχωρήσεως του 1979,  την πρόταση της Επιτροπής (3),  τη γνώμη του Ευρωπαϊκού Κοινοβουλίου (4),  τη γνώμη της Οικονομικής και Κοινωνικής Επιτροπής (5),  Εκτιμώντας:  ότι ο στόχος της ενισχύσεως για τον σκληρό σίτο είναι να εγγυηθεί ένα δίκαιο βιοτικό επίπεδο για τους καλλιεργητές περιοχών της Κοινότητας όπου η παραγωγή αυτή αποτελεί παραδοσιακό και σημαντικό μέρος της γεωργικής παραγωγής· ότι οι περιοχές αυτές καθορίστηκαν στον κανονισμό (ΕΟΚ) αριθ. 3103/76 του Συμβουλίου της 16ης Δεκεμβρίου 1976 περί της ενισχύσεως για τον σκληρό σίτο (6), όπως τροποποιήθηκε από τον κανονισμό (ΕΟΚ) αριθ. 1455/82 (7)·  ότι οι κανόνες προσεγγίσεως των ενισχύσεων που προβλέπονται στο άρθρο 68 της πράξεως προσχωρήσεως του 1979 εφαρμόζονται για την ενίσχυση του σκληρού σίτου που ισχύει στην Ελλάδα·  ότι, με τον κανονισμό (ΕΟΚ) αριθ. 1456/82 του Συμβουλίου της 18ης Μαΐου 1982 περί καθορισμού, για την περίοδο εμπορίας 1982/83, του καταλόγου ορισμένων περιοχών της Κοινότητας που απολαύουν της ενισχύσεως για τον σκληρό σίτο καθώς και του ύψους της ενισχύσεως αυτής (8), η ενίσχυση για μερικές εκτάσεις ορισμένων ελληνικών περιφερειών καθορίστηκε σε 23,21 ECU ανά εκτάριο· ότι, από λάθος υπολογισμού, αυτή η ενίσχυση καθορίστηκε σε πολύ χαμηλό επίπεδο· ότι πρέπει, κατά συνέπεια, να διορθωθεί αυτό το λάθος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1983/84, η ενίσχυση για τον σκληρό σίτο που προβλέπεται στο άρθρο 10 του κανονισμού (ΕΟΚ) αριθ. 2727/75 καθορίζεται:  - για τις ιταλικές και γαλλικές περιφέρειες που προβλέπονται στο παράρτημα του κανονισμού (ΕΟΚ) αριθ. 3103/76 σε: 99,81 ECU ανά εκτάριο,  - για τις ελληνικές περιφέρειες που προβλέπονται στο παράρτημα του κανονισμού (ΕΟΚ) αριθ. 3103/76 σε:  - 77,36 ECU ανά εκτάριο για τις εκτάσεις που είχαν δικαίωμα εθνικής ενισχύσεως δυνάμει της ρυθμίσεως περί ορεινών ζωνών που ίσχυε μέχρι τις 31 Δεκεμβρίου 1980,  - 57,26 ECU ανά εκτάριο για τις εκτάσεις στις ίδιες ελληνικές περιφέρειες που δεν έτυχαν αυτής της εθνικής ενισχύσεως.  Άρθρο 2  Στο άρθρο 1 τέταρτη παύλα του κανονισμού (ΕΟΚ) αριθ. 1456/82, ο αριθμός «23,21» αντικαθίσταται από τον αριθμό «35,99».  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Το άρθρο 1 εφαρμόζεται από την 1η Ιουλίου 1983.  Το άρθρο 2 εφαρμόζεται από την 1η Αυγούστου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Ιουνίου 1983.  Για το Συμβούλιο  Ο Πρόεδρος  H.-J. ROHR  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. C 32 της 7. 2. 1983, σ. 4.  (4) ΕΕ αριθ. C 96 της 11. 4. 1983, σ. 47.  (5) ΕΕ αριθ. C 81 της 24. 3. 1983, σ. 6.  (6) ΕΕ αριθ. L 351 της 21. 12. 1976, σ. 1.  (7) ΕΕ αριθ. L 164 της 14. 6. 1982, σ. 16.  (8) ΕΕ αριθ. L 164 της 14. 6. 1982, σ. 18.